उंदी भक्ति भाव ते सत्संग दे कारण उंदी ख्याति दूरा-दूर तक्कर फैली दी ही। इस्सै लेई राजघरानें दे केईं लोक उंदे शिष्य बनी गे हे जिंदे राजा पीपा ते रानी मीरा बाई दा नांऽ सब्भाने कोला उप्पर औंदा ऐ। राजा पीपा जिनेंगी पता हा जे रविदास इक्क पुज्जे दे महात्मा न पर राजा होने दे नाते उनेंगी रविदास उंदी झोंपड़ी च जाने थमां लोकलाज दा किश त्राह् रौंहदा हा जे लोक आक्खन इक राजा होइयै इक गरीब दी झोपड़ी च जंदा ऐ, फ्ही बी इक रोज ओह् लोकें कोला छप्पियै रविदास दी झोंपड़ी च जाई पुज्जे ते उनें रविदास उंदे कोला नाम दान दी विनती कीती। रविदास कुंड बिच्चा पानी कड्ढा दे हे पानी दा डोल उंदे हत्था च हा उनें सोचया राजा उंदे दरोआजे च आए दा ऐ इसी किश देना चाहिदा।